**8/2013. (I. 30.) EMMI rendelet a tanári felkészítés közös követelményeiről és az egyes tanárszakok képzési és kimeneti követelményeiről 3. melléklet**

**VIII. Művészet tanulási terület**

**3. Mozgóképkultúra és médiaismeret-tanár**

1. Az 1. melléklet 2. pontjában foglaltakra tekintettel oklevélben szereplő tanári szakképzettség:

– magyar nyelvű megjelölése: okleveles mozgóképkultúra és médiaismeret-tanár

– a szakképzettség angol nyelvű megjelölése: Teacher of Film and Media Education

2. A képzési idő 10 félév

3. A képzés célja: alapfokú nevelés-oktatás ötödik évfolyamon kezdődő és a nyolcadik évfolyam végéig tartó felső tagozatán, a középfokú nevelés-oktatás szakaszában, az iskolai nevelés-oktatás szakképesítés megszerzésére felkészítő szakaszában szakgimnáziumban, szakmára vagy szakképesítés megszerzésére felkészítő szakaszában a szakiskolában a mozgóképkultúra- és médiaismeret tantárgy tanítására, az iskola pedagógiai feladatainak ellátására, pedagógiai kutatási, tervezési és fejlesztési feladatok végzésére alkalmas tanárok képzése és felkészítése a tanulmányok doktori képzésben való folytatására.

4. Az elsajátítandó szakmai kompetenciák

4.1. A Korm. rendelet 3. § (1) bekezdés b és c) pontja tekintetében a tanári tudás, képességek, attitűd (viszonyulás) a 2. mellékletben meghatározott ismeret, képesség, attitűd.

4.2. A Korm. rendelet 3. § (1) bekezdés a) pontja tekintetében

4.2.1. A mozgóképkultúra és médiaismeret-tanár szakterületi tudása, képességei, attitűdje (viszonyulása)

A tanuló személyiségének fejlesztése, az egyéni bánásmód érvényesítésének figyelembevétele területén

a) tudása

– Ismeri a tantárgy által közvetített fogalmak kialakulásának folyamatát, annak a tanulók fogalomrendszerének kialakulásában játszott szerepét.

– Ismeri a tantárgy tanítása-tanulása során fejlesztendő speciális kompetenciákat, ezek fejlesztésének és diagnosztikus mérésének módszereit.

– Ismeri a pedagógiai folyamatok és a tanulók értékelésének, elemzésének hatását a tanulók személyiségfejlődésére.

– Tisztában van tantárgyának a tanulók személyiségfejlődésében betöltött szerepével, lehetőségeivel.

b) képességei

– Képes a tantárgy speciális összefüggéseivel, fogalmaival kapcsolatos egyéni megértési nehézségek kezelésére.

– Képes a különböző adottságokkal, képességekkel, illetve előzetes tudással rendelkező tanulók fejlesztéséhez szükséges módszerek megválasztására és alkalmazására, a pályaorientáció segítésére.

– Képes a tehetséges, a nehézségekkel küzdő vagy a sajátos nevelési igényű, a hátrányos, halmozottan hátrányos helyzetű, tanulási, magatartási nehézséggel küzdő, valamint a tantárgyában egyéni bánásmódot igénylő tanulókat azonosítani, hatékonyan fejleszteni és a többi tanulóval együtt differenciáltan nevelni, oktatni, számukra differenciált bánásmódot nyújtani.

– A pedagógiai folyamatokat és a tanulók személyiségfejlődését folyamatosan értékeli, elemzi.

c) attitűdje

– Felelősségteljesen viszonyul a tanulók személyiségfejlesztéséhez, mindenkiben meglátja az értékeket, szeretettel viszonyul minden tanítványához.

– Érzékeny a tanulók egyéni problémáira, törekszik az egészséges személyiségfejlődés feltételeit biztosítani minden tanuló számára.

A tanulói csoportok, közösségek alakulásának segítése, fejlesztése területén

a) tudása

– Megalapozott tudással rendelkezik a társadalmi és csoportközi folyamatokról, a demokrácia működéséről.

– Ismeri a magyar nemzeti és az európai kultúra főbb értékeit. Ismeri a csoport, a csoportfejlődés és a közösségek pszichológiai, szociológiai és kulturális sajátosságait, esélyteremtési lehetőségeit.

– Ismeri a csoportok és a tanulók társas helyzetére vonatkozó fontosabb feltáró módszereket. Segíti a közösség kialakítását, fejlesztését, ismeri az azt elősegítő pedagógiai módszereket. A fenntartható fejlődéssel, a tudatos médiafogyasztással, a digitális technológiák használatával kapcsolatos ismereteket ad át.

b) képességei

– Képes a csoportok, közösségek számára olyan pedagógiai helyzeteket teremteni, amelyek biztosítják azoknak közösséggé fejlődését és egészséges működését.

– A szaktárgyi oktatás keretében és a szabadidős tevékenységek során alkalmazza az együttműködést segítő, motiváló módszereket.

– Képes a konfliktusok megelőzésére és hatékony kezelésére.

– Képes a tanulókat helyi, nemzeti és egyetemes emberi értékek elfogadására nevelni.

– Képes figyelembe venni a tanulók esélyeit, iskolai, illetve iskolán kívüli életét befolyásoló társadalmi-kulturális jelenségeket.

– Képes esélyteremtő légkör megteremtésére az iskolában és az osztályteremben.

c) attitűdje

– Elkötelezett a nemzeti és egyetemes emberi értékek iránt, szociális érzékenység, segítőkészség jellemzi.

– Felelősségteljesen végzi tanári munkáját, az egyéni bánásmódot igénylő tanulók esetében érvényesíti az inklúzió szemléletét.

– Döntéseiben képes szakmai önreflexióra és önkorrekcióra.

– Személyes példamutatásával is segíti a nemzeti értékek megismerését és a magyar identitástudat kialakítását a tanulókban.

– Elkötelezett a családi életre nevelés feladatainak végrehajtásában, a demokratikus gondolkodásra nevelésben.

– Törekszik úgy nevelni, hogy tanítványai mások véleményét, értékeit tiszteljék. Célul tűzi ki az ismereteken alapuló, mérlegelő gondolkodás képességének kialakítását a tanulókban. Fontosnak tartja az etnikumok és nemzetiségek iránti tolerancia kialakítását.

– Törekszik minél több ismeretet szerezni a tanulók nézetrendszeréről.

– Igyekszik elsajátíttatni tanulóival azok jogait és kötelességeit. Folyamatosan együttműködik a szülőkkel.

A szakmódszertani és a szaktárgyi tudás területén

a) tudása

– Ismeri a tantárgy tantervét, a benne megfogalmazott tanulási eredményeket és vizsgakövetelményeket, valamint a tantárgy tanulásának sajátosságait, megismerési módszereit, tananyagstruktúráját, illetve belső logikáját. Ismeri a tankönyveket, taneszközöket, tanulásszervezési módokat.

– Ismeri a tudatos és kreatív-alkotó médiahasználathoz, mozgóképkészítéshez szükséges eszközök működési elvét.

b) képességei

– Képes a szaktudományi, továbbá az általános pedagógiai-pszichológiai képzésben tanult módszerek, eljárások tantárgyi alkalmazására, a különböző tudásterületek közötti összefüggések, kapcsolódások, átfedések és egymásra hatások felismerésére, a tantárgyi integráció megvalósítására.

– Képes a tantárgyának megfelelő tudományterületeken a fogalmak, elméletek és tények közötti összefüggések megteremtésére, közvetítésére.

– Képes szaktudományi, szakmódszertani, szaktárgyi, tanuláselméleti és tantervi tudásának hatékony integrálására.

– Képes tudatos és kreatív médiahasználatra.

c) attitűdje

– Fontosnak tartja a tanulók tudásának és képességeinek folyamatos fejlesztését.

– Reálisan, alkotó módon a képességfejlesztés egészének nézőpontjából ítéli meg tantárgya oktatásban betöltött szerepét. Igyekszik aktívan együttműködni tantárgya, valamint más tantárgyak tanáraival, különösen a tantárgyakhoz kapcsolódó médiatartalmak előállításában.

– Segíti a tanulók megismerési és alkotási vágyának kiteljesedését és folyamatos fenntartását.

A pedagógiai folyamat tervezése területén

a) tudása

– Ismeri a pedagógiai tevékenységet meghatározó dokumentumokat, a Nemzeti alaptantervet és a kerettanterveket, átlátja ezeknek az oktatás tartalmi szabályozásában betöltött szerepét.

– Ismeri a tantárgy tanításának jogszabályi hátterét, tantervi és vizsgakövetelményeit.

– Ismeri a tananyag-kiválasztás és -rendszerezés szaktudományi, pedagógiai-pszichológiai, továbbá szakmódszertani szempontjait.

b) képességei

– Képes a tantárgya tanulása-tanítása során felhasználható nyomtatott és digitális tankönyveket, taneszközöket, egyéb tanulási forrásokat – ideértve a kortárs populáris kultúra termékeit is – elemezni, a konkrét céljainak megfelelően használni.

c) attitűdje

– A tervezés során együttműködik a munkatársaival és a tanulókkal, kész figyelembe venni az adott tanulócsoport sajátosságait.

A tanulás segítése, szervezése és irányítása területén

a) tudása

– Alapvető ismeretekkel rendelkezik a különböző motiváció-elméletekről, a tanulási motiváció felismerésének és fejlesztésének módszereiről.

– Rendelkezik a tanulási környezet fizikai, emocionális, társas feltételeinek megteremtéséhez szükséges ismeretekkel.

b) képességei

– Képes a tantárgy speciális összefüggéseivel, fogalmaival kapcsolatos megértési nehézségek felismerésére és kezelésére.

– Képes hagyományos és az infokommunikációs technológiára épülő eszközök, digitális tananyagok hatékony, szakszerű alkalmazására.

– Képes a tantárgyban rejlő kreatív együttműködési kompetenciák fejlesztéséhez szükséges munkaszervezésre, a személyre szabott tanulást segítő módszerek alkalmazására.

c) attitűdje

– Fontosnak tartja a tanulás és tanítás folyamatainak tudatosítását, a megértés harmóniáját, a tanulás támogatásához szükséges tudás és képesség megszerzését, a tanulási képességek fejlesztését.

A pedagógiai folyamatok és a tanulók értékelése területén

a) tudása

– Ismeri a tantantárgy tanítása-tanulása során elsajátított ismeretek és fejlesztendő kompetenciák mérésére, értékelésére alkalmas sajátos módszereket, eszközöket.

b) képességei

– Képes elősegíteni a tanulók reális önértékelését és alkalmazni a tanulók önbecsülését segítő ellenőrzési módszereket.

– Az értékelés során képes figyelembe venni a differenciálás, a személyre szabott értékelés szempontjait.

c) attitűdje

– Reálisan ítéli meg a pedagógus szerepét az értékelésben, a fejlesztő értékelés folyamatában.

– Elkötelezett a tanulást segítő értékelés mellett.

A kommunikáció, a szakmai együttműködés és a pályaidentitás területén

a) tudása

– Ismeri az osztálytermi kommunikáció sajátosságait.

– Tájékozott a szülőkkel és a pedagógiai munkáját segítő különféle szakemberekkel, szakmai intézményekkel való együttműködés módjaival kapcsolatban.

– Tájékozott a szakterületéhez és tanári hivatásához kötődő információs forrásokkal, szervezetekkel kapcsolatban.

b) képességei

– Képes meghatározni saját szakmai elhivatottságát, szerepvállalását.

– Jól tájékozódik a pedagógiai és szaktárgyi szakirodalomban, képes elemezni, értelmezni e területek kutatási, fejlesztési eredményeit, tisztában van a pedagógiai kutatás, fejlesztés, valamint innováció sajátosságaival.

– Képes kutatási módszerek használatára.

c) attitűdje

– Figyelemmel kíséri saját tevékenységének másokra gyakorolt hatását, reflektív módon törekszik tevékenységének javítására, szakmai felkészültségének folyamatos fejlesztésére.

– Kész a folyamatos szaktudományi, szakmódszertani és neveléstudományi megújulásra.

Az autonómia és a felelősségvállalás területén

a) tudása

– A szakmáját és a tantárgyainak megfelelő tudományterületeket megalapozó nézeteket felelősséggel vállalja.

b) képességei

– Jelentős mértékű önállósággal rendelkezik szakmája átfogó és speciális kérdéseinek felvetésében, kidolgozásában, szakmai nézetek képviseletében, indoklásában.

– Törekszik az együttműködésre, az egyenrangú szakmai kooperációra, a szakmai etika szabályainak betartására és betartatására.

c) attitűdje

– Együttműködés és felelősségvállalás jellemzi szakmájával, szakterületével, illetve azok képviselőivel kapcsolatban

4.2.2. A szakképzettséghez vezető szakterületi (szaktudományos) és szakmódszertani (diszciplináris és interdiszciplináris tantárgy-pedagógiai) ismeretek.

4.2.2.1. Szakterületi (szaktudományos) ismeretek: 98–101 kredit

A szakterületi ismeretek együttes tartalmának le kell fednie a Nemzeti alaptanterv alapján a kerettanterv szerint közvetítendő műveltség fő területeit és tartalmait, a tantárgynál a nevelési-oktatási szakaszhoz, valamint az érettségi vizsgakövetelményhez megadott témakörök ismereteit.

Szakmai alapozó ismeretek: 10–14 kredit

Interdiszciplináris ismeretek a szociálpszichológia, a szociológia, a kulturális antropológia és a kommunikáció témaköreiben, valamint a politológia, az etika és a filozófia metszéspontján.

A szakterület szakmai törzsanyagának ismeretkörei: 76–87 kredit

a) a mozgóképkultúra területén

– A mozgóképi szövegalkotó kódok és jelrendszerek ismerete.

– A főbb filmelméleti megközelítések azonosítása, a filmelmélet által kidolgozott értelmező módszerek kreatív és adekvát alkalmazása. A filmhez kapcsolódó legfontosabb esztétikai, elbeszéléselméleti kérdések és problémák ismerete.

– A filmes műfajok sajátosságai. Dokumentum- és játékfilmek, animációs filmek elemzése.

– Az egyetemes mozgóképkultúra főbb korszakainak, tendenciáinak ismerete (esztétikai sajátosságok, meghatározó tendenciák; a történeti, technikatörténeti és társadalmi kontextus).

– A magyar film: alkotók és alkotások; a magyar filmművészet jelentősége és értékei a nemzeti kultúrában; a magyar film korszakai, sajátosságai.

– Kultúra és tömegkultúra: a filmkultúra tágabb beágyazottsága, interkulturális viszonyrendszerei. A művészi, szerzői, illetve a tömeg- vagy populáris film elkülönítése; a film társadalmi és politikai relevanciája.

– A kortárs mozgóképkultúra jelenségei: a felhasználók megosztott tartalmai a közösségi oldalakon, a filmsorozatok új formái, játékok.

– Mozgókép-készítési ismeretek, stúdióhasználat, vágási ismeretek.

b) a kommunikáció és a médiaismeret területén

A kommunikáció formái, eszközei, kódjai, modelljei; a tömegkommunikáció elméletei; hálózati kommunikáció. A kommunikációs jelenségek szakszerű értelmezése, felismerése.

– Az információ- és médiatudatosság kialakítása, a tudatos médiafogyasztás elsajátítása.

– A média társadalmi szerepe, működésmódja. a nyilvánosság története, a mediatizált nyilvánosság jellemzői.

– A források hitelességével és a hitelesség megállapításával kapcsolatos forráskritikai eljárások. A saját, illetve a közönség médiafogyasztási szokásainak tanulmányozása. A média-túlhasználat, online játékfüggőség, like-függőség megelőzése, felismerése.

– A társadalmi kommunikáció értelmezési kereteinek ismerete, a társadalmi kommunikáció színtereinek sajátos szerveződési logikája és szimbolikus mechanizmusai.

– A médiareprezentáció és a valóság közötti különbségek ismerete, a valóságfogalom online médiakörnyezetben való relativizálódásának értelmezése. A média funkciói, a médiában rejlő befolyásolási lehetőségek ismerete, a közlői szándék felismerésének képessége, a sztereotípiák azonosítása az ábrázolásban és a társadalmi kommunikációban.

– A média értékközvetítő, értékteremtő funkciójának felismerése, a média a közgondolkodásra, közvéleményre és közízlésre gyakorolt hatásának értelmezése. Tájékozottság a médiaműfajokban, a nem lineáris szövegformák befogadásának és elemzésének képessége, jártasság az intertextualitás sajátosságainak elemzésében. A médiahatással kapcsolatos elméletek ismerete, ezek korlátainak tudatosítása.

– A médiajog és a médiaetika alapvető fogalmainak ismerete (médiaerőszak, online zaklatás, gyűlöletbeszéd, személyiséglopás, a fiatalkorúak védelme, személyiségi jogok, a személyi szféra védelme). A kommunikáció és tartalommegosztás legalapvetőbb etikai, erkölcsi szabályainak ismerete, alkalmazása.

Mozgókép-készítési ismeretek, stúdióhasználat, vágási ismeretek.

A szabadon választható tárgyak kerete ad lehetőséget további szaktudományos ismereteket tartalmazó kurzusok felajánlására.

4.2.2.2. Szakmódszertani (diszciplináris és interdiszciplináris tantárgy-pedagógiai) ismeretek: 12 kredit A szakmódszertani ismeretek átadása során a szakképzett tanárt arra kell felkészíteni, hogy az alapfokú nevelés-oktatás 5–8. és a középfokú nevelés-oktatás 9–12. évfolyamain egyaránt képes legyen magas színvonalon ellátni a nevelés-oktatás feladatait.

– A mozgóképkultúra és médiaismeret-tanár szakképzettség tekintetében a sajátos szakmódszertani (tantárgy-pedagógiai) ismeretkörök: 8 kredit

– A mozgóképkultúra és médiaismeret oktatásának célja, tartalma, módszerei, színterei, eszközei, munkaformái az oktatásban.

– A mozgókép- és médiaismeret szakterületén alkalmazható tankönyvek, taneszközök, oktatást segítő eszközök ismerete. A tanulók egyéni sajátosságainak, előzetes felkészültségének, összetételének megfelelő ismeretforrások kiválasztása, saját segédanyagok készítése.

– Mikrotanítási tervezetek és foglalkozási tervek írásának gyakorlása. A tananyagtervezés, valamint a tanulási folyamat szervezésének, irányításának módozatai, a pedagógiai értékelés módszerei és eszközei, a tanulócsoportok közösséggé alakításának lehetőségei.

– Az iskola és a tanulók sajátosságaihoz, elvárásaihoz igazodó oktatási projektek tervezése és kivitelezése. A tantárgyi sajátosságok lehetőségeit kihasználó kreatív módszerek és eszközök ismerete, alkalmazása, amelyek segítségével fejleszthető a tanulók ítélőképessége, ízlése, érzelmi intelligenciája, együttműködése, önkifejezése, továbbá fejleszthető az iskolai nyilvánosság.

– Mozgóképek és más médiatartalmak tervezése, előállítása, a tervezés, szervezés, kivitelezés és az utómunka folyamatainak, módszereinek, eszközeinek, színtereinek ismerete offline és online formában, integrált tantárgyi tartalmakkal.

– A mozgókép és a média tanulmányozásának stratégiái és módszerei, a tantárgy tanulói személyiségfejlődésre gyakorolt hatásai.

– A magyar és egyetemes filmörökségben rejlő megismerési lehetőségek felhasználása az oktatásban.

– A médiaeszközök tudatos használatát szolgáló módszerek ismerete, a tudatosság alakítását szolgáló módszerek elsajátítása és alkalmazása.

– A médiában rejlő pedagógiai lehetőségek felismerése, megfelelő felkészültség megszerzése a tömegkommunikáció sajátosságainak megismeréséhez.

– Az összefüggő, egyéni iskolai gyakorlatot támogató gyakorlat: 2 kredit.

– A kollaborációs térrel, oktatástechnikai innovációval, mesterséges intelligenciával kapcsolatos gyakorlat: 2 kredit.

A digitális kollaborációs tér, illetve az oktatástechnikai újdonságok használata a mozgókép és média oktatásában, a mesterséges intelligencia kommunikációs vonatkozásai, a mesterséges intelligencia szerepe a nyilvánosságban.

**4. Vizuáliskultúra-tanár**

1. Az 1. melléklet 2. pontjában foglaltakra tekintettel oklevélben szereplő tanári szakképzettség:

– magyar nyelvű megjelölése: okleveles vizuáliskultúra-tanár

– szakképzettség angol nyelvű megjelölése: Teacher of Visual Arts

2. A képzési idő: 10 félév

3. A képzés célja az alapfokú nevelés-oktatás ötödik évfolyamán kezdődő és a nyolcadik évfolyam végéig tartó felső tagozatán, a középfokú nevelés-oktatás szakaszában, az iskolai nevelés-oktatás szakképesítés megszerzésére felkészítő szakaszában szakgimnáziumban, szakmára vagy szakképesítés megszerzésére felkészítő szakaszában a szakiskolában a vizuális kultúra tantárgy tanítására, az iskola pedagógiai feladatainak ellátására, a pedagógiai kutatási, tervezési és fejlesztési feladatok végzésére képes tanárok képzése, továbbá a tanulmányok doktori képzésben való folytatására történő felkészítése.

4. Az elsajátítandó szakmai kompetenciák

4.1. A Korm. rendelet 3. § (1) bekezdés b) és c) pontja tekintetében a tanári tudás, képességek, attitűd (viszonyulás): a 2. mellékletben meghatározott ismeret, képesség, attitűd.

4.2. A Korm. rendelet 3. § (1) bekezdés a) pontja tekintetében

4.2.1. A vizuáliskultúra-tanár szakterületi tudása, képességei, attitűdje (viszonyulása)

A tanuló személyiségének fejlesztése, az egyéni bánásmód érvényesítésének figyelembevétele területén

a) tudása

– Ismeri a személyiségfejlesztés alapvető elméleteit, stratégiáit. Pszichológiai, pedagógiai, szociológiai ismeretekkel rendelkezik a személyiség összetevőiről, fejlődéséről, a vizuális művészet személyiségfejlesztő hatásairól.

– Ismeri a vizuális alkotó és befogadó képességek fejlődését, ami alapján az “alkotva befogadás” tantárgypedagógiai elvét érvényesíti a tanulók személyre szabott, differenciáló szemléletű fejlesztésében.

– Ismeri a látvány érzelmeket keltő, az érzelmi intelligencia fejlesztésében betöltött szerepét.

– Ismeri a kreativitás jelentőségét és fejlesztési lehetőségeit a vizuális alkotó tevékenységekben.

– Ismeri a gyermek- és az élményközpontú nevelés és oktatás lehetőségeit; tudja értelmezni a vizuális művészetek és a vizuális műveltség segítségével fejleszthető kompetenciákat, és ismeri fejlesztésük módszereit.

– Ismeri a környezettudatosság és a kulturálódásra igényes életforma kialakításának feltételeit és az iskolában kialakítandó lehetőségeit.

– Ismeri a tantárgy tanítása-tanulása során fejlesztendő speciális kompetenciákat.

– Ismeri a pedagógiai folyamatok hatását a tanulók személyiségfejlődésére, és a tanulók értékelésébe, tanulói alkotásaik, munkáik elemzésében ezeket az ismereteit gyakorlatban felhasználja.

– Tisztában van tantárgya által fejlesztett készségek (finom motorikus mozgások, térlátás, színlátás, egy feladatra többféle problémamegoldás) a tanulók személyiségfejlődésében betöltött szerepével, lehetőségeivel, melyek számos más szakmai területen is kiemelt jelentőséggel bírnak.

– Ismeri a mindennapok részeként a látvány, az alkotás-befogadás érzelmeket keltő, az érzelmi intelligencia, valamint a szociális kompetenciák fejlesztésében betöltött szerepét.

– Ismeri a vizuális művészetet mint az emberi megismerés és kifejezés egyik módját.

b) képességei

– Képes a tanulók egyéni adottságait, tulajdonságait és szükségleteit figyelembe véve az egyéni tevékenység differenciálására és a játékos, élményeket nyújtó, az alkotást és aktív tanulást támogató konstruktív fejlesztésre.

– Tanári gyakorlatában képes a vizuális művészetek területein fejlesztő pedagógiai helyzeteket teremteni.

– Képes a vizualitásnak az önismeretben, identitás kialakításában, az önkifejezésben betöltött szerepének megértésére.

– Képes változatos képalkotási technikákkal a tanulókat megismertetni (szabadkézi rajz, festés, mintázás, szerkesztés, számítógépes képalkotás).

– Képes a különböző adottságokkal, képességekkel, illetve előzetes tudással rendelkező tanulók tanulásának, fejlesztésének megfelelő módszerek kiválasztására, tervezésére és alkalmazására, a pályaorientáció segítésére.

– Képes a tehetséges, vagy éppen a nehézségekkel küzdő vagy a sajátos nevelési igényű, a hátrányos, halmozottan hátrányos helyzetű, tanulási, magatartási nehézséggel küzdő, valamint a tantárgyában egyéni bánásmódot igénylő tanulókat felismerni, hatékonyan fejleszteni és a többi tanulóval együtt differenciáltan nevelni, oktatni, számukra differenciált bánásmódot nyújtani.

– Képes a szaktárgyában rejlő értékorientált személyiségfejlesztési lehetőségeket kihasználni, a tanulók önálló ismeretszerzését segíteni a végzettségének megfelelő korosztály és a felnőttoktatás keretében is.

c) attitűdje

– Fontosnak tartja a tanulók tudásának, képességeinek és kreativitásának folyamatos fejlesztését.

– Látja a vizuális kultúra művészeten kívül, a hétköznapokban betöltött szerepét.

– Segíti a tanulók megismerési és alkotási vágyának kiteljesedését, a kreativitásukat és az esztétikai ízlésük fejlesztését mind a képzőművészeti tevékenységekben, mind a hétköznapok vizuális kultúrája területén.

– Segíti a kortárs vizuális kultúra iránti nyitottságot az “alkotva befogadás” elve alapján tervezett feladatokban

– Nyitott a személyiségfejlesztés változatos módszereinek elsajátítására. A vizuális kultúra sajátos lehetőségeivel fejleszti a tanulók személyiségét, , érzékeny a tanulók egyéni problémáira, törekszik az egészséges személyiségfejlődés feltételeit biztosítani minden tanuló számára.

– Törekszik arra, hogy a tanulók a vizuális művészeti tevékenységeket élményként éljék meg.

A tanulói csoportok, közösségek alakulásának segítése, fejlesztése területén

a) tudása

– Megalapozott tudással rendelkezik a társadalmi és csoportközi folyamatokról, a demokrácia működéséről.

– Ismeri a nemzeti az európai és az egyetemes emberi kultúra alapjait.

– Ismeri a csoport, a csoportfejlődés és a közösségek pszichológiai, szociológiai és kulturális sajátosságait, felismeri az esélyteremtési lehetőségeket.

– Ismeri a csoportok és a tanulók társas helyzetére vonatkozó fontosabb feltáró, különösen a vizuális kultúra sajátos tevékenységrendszerében adott módszereket. Segíti a közösség kialakítását, fejlesztését, ismeri az azt elősegítő pedagógiai módszereket.

b) képességei

– Képes a csoportok, közösségek számára olyan pedagógiai helyzeteket teremteni, amelyek biztosítják azoknak közösséggé fejlődését és egészséges működését.

– Képes a konfliktusok felismerésére és adott esetben hatékony kezelésére.

– Aktívan közreműködik a csoporttagok közösség iránti elkötelezettségének, felelős, aktív szerepvállalásának kialakításában.

– Képes értelmezni és felhasználni azokat a társadalmi-kulturális jelenségeket, amelyek befolyásolják a tanulók esélyeit, iskolai, illetve iskolán kívüli életét.

– Képes az iskolai és osztálytermi toleráns, esélyteremtő légkör megteremtésére.

– Képes a fenntartható fejlődéssel, a médiatudatossággal, a digitális technológiák használatával összefüggésben felmerülő legfontosabb aktualitások, veszélyhelyzetek megértésében segíteni a tanulókat.

c) attitűdje

– Felelősségteljesen végzi tanári munkáját, igyekszik az egyéni bánásmódot igénylő tanulók esetében az inklúzió szemléletét érvényesíteni.

– Elkötelezett a demokratikus gondolkodásra nevelésben, valamint fontosnak tartja a fenntarthatóság és környezettudatosság, illetve a médiatudatosság kialakítását a tanulókban. Törekszik példát nyújtani és úgy nevelni, hogy tanítványai mások véleményét, értékeit tiszteljék.

– Fontosnak tartja az etnikumok és nemzetiségek iránti tolerancia kialakítását.

– Törekszik a tanulók fiatalos nézetrendszeréről minél több ismeretet szerezni.

A szakmódszertani és a szaktárgyi tudás területén

a) tudása

– Ismeri a vizuális kultúra tantárgy szakmai alapjait, birtokában van a vizuális kultúra tantárgy Nemzeti alaptanterv által megjelölt részterületeinek: a képzőművészet, a vizuális kommunikáció és a tárgy- és környezetkultúra fontosabb ismereteinek, illetve gyakorlott az egyes részterületekre jellemző tevékenységekben.

– Érti és ismeri az emberi környezet működését, képes értékelni az emberi környezet fontosságát a fenntarthatóság, a felelősségvállalás és az esztétikum szempontjából.

– Ismeri a magyar, az európai és az egyetem művészettörténet alapjait.

– Ismeri a Nemzeti alaptantervhez kapcsolódó kerettantervekben megjelenő magyar néprajzi tartalmakat: a magyar népművészet, a népi tárgykultúra, építészet, környezetkultúra tájegységekre jellemző megvalósulásait, és ezeknek a magyar művészettörténet egy-egy korszakára gyakorolt hatását.

– Ismeri a vizuális kultúra ismeretelméleti alapjait, valamint kapcsolatát más tudományokkal, tantárgyakkal, tanulási területekkel.

– Ismeri a közlő, kifejező szándékú vizuális alkotások társadalmi, történelmi, szociális beágyazottságát.

– Ismeri a vizuális kultúra gyakorlata által fejlesztett képességek más szakterületen való hasznosíthatóságát, és érti a Nemzeti alaptantervben megfogalmazott kulcskompetenciák szaktárgyban rejlő fejlesztési lehetőségeit.

– Ismeri a vizuális képességek rendszerét, fejlődését, a fejlesztés lehetőségeit, módjait.

– Ismeri és a gyakorlatba ültetve alkalmazza a konkrét és fogalmi gondolkodás és a cselekvés kapcsolatát, a vizuális megismerés és befogadás, az alkotás folyamatát

– Ismeri a szaktárgy tanterveit, a bennük megfogalmazott tanulási eredményeket, fejlesztési feladatokat és ismereteket, a tantárgy vizsgakövetelményeit, valamint a tantárgy tanulásának sajátosságait, megismerési módszereit, tananyagstruktúráját.

– Ismeri a vizuális kultúra tanítása-tanulása során felhasználható információforrásokat, az azokról való tájékozódás lehetőségeit, a tanári segédkönyveket, digitális és nyomtatott tananyagokat, anyagokat és tanulási eszközöket, fontosabb módszereket, tanítási és tanulási stratégiákat.

b) képességei

– Képes a szaktudományi, továbbá az általános pedagógiai-pszichológiai képzésben tanult módszerek, eljárások adekvát alkalmazására, a különböző tudásterületek közötti összefüggések felismerésére.

– Képes a szaktárgyának megfelelő tudományterületeken a fogalmak, elméletek és tények közötti összefüggések megteremtésére, közvetítésére.

– Képes szaktudományi, szakmódszertani, szaktárgyi, tanuláselméleti és tantervi tudásának hatékony integrálására.

– Képes az alkotó információhasználatra, akárcsak a hétköznapi vizuális kulturális jelenségek értelmezésére.

c) attitűdje

– Fontosnak tartja a tanulók tudásának és képességeinek folyamatos fejlesztését.

– A vizuális kultúra és a képesség- és a kreativitásfejlesztés egészének nézőpontjából ítéli meg szaktárgya oktatásban betöltött szerepét, melyben kiemelet szerep jut a vizuális művészeteknek.

– Igyekszik aktívan együttműködni szaktárgya, valamint más tantárgyak tanáraival.

– Segíti a tanulók megismerési és alkotási vágyának kiteljesedését, és folyamatos fenntartását.

A pedagógiai folyamat tervezése területén

a) tudása

– Ismeri a pedagógiai tevékenységet meghatározó dokumentumokat, a Nemzeti alaptantervet és a kerettantervet, a tantárgy tantervi és vizsgakövetelményeit.

– Ismeri a tananyag-kiválasztás és -rendszerezés szaktudományi, pedagógiai-pszichológiai, továbbá szakmódszertani szempontjait.

– Ismeri és érti a nevelés-oktatás és az értékközvetítés jelentőségét és összefüggéseit.

b) képességei

– Képes a tanulási-tanítási stratégia meghatározására, a tananyag feldolgozásához a pedagógiai céloknak és a tanulók életkori sajátosságainak megfelelő oktatási folyamat meghatározására, hatékony módszerek, szervezési formák, eszközök kiválasztására.

– Képes a tanítandó tananyag súlypontjait, felépítését, közvetítésének logikáját a tantervi előírásokkal és a pedagógiai célokkal összhangban az adott tanulócsoporthoz igazítani.

– Képes a vizuális kultúra tanulása-tanítása során felhasználható segédanyagokat, tankönyveket, taneszközöket használni, a hétköznapok vizualitását értelmezni és elemezni.

– Képes a vizuális képalkotás hagyományos és újabb anyagait és eszközeit megfelelő módon használni és a nem hagyományos anyagokat is felhasználni műalkotás készítésének motiválására

c) attitűdje

– A tervezés során együttműködik a munkatársakkal és a tanulókkal, kész figyelembe venni az adott tanulócsoport sajátosságait (motiváltság, előzetes tudás, képességek, szociális felkészültség).

– Nyitottság a vizuális kultúra új jelenségei, tendenciái iránt, fogékonysága szokatlan anyagok alkotás céljára való felhasználására.

A tanulás segítése, szervezése és irányítása területén

a) tudása

– Alapvető ismeretekkel rendelkezik a különböző motiváció-elméletekről, a tanulási motiváció felismerésének és fejlesztésének módszereiről.

– Rendelkezik a tanulási környezet fizikai, emocionális, társas, tanulási sajátosságainak, feltételeinek megteremtéséhez szükséges ismeretekkel.

– Tájékozott a differenciális pedagógia, az adaptív tanulásszervezés, az aktív tanulás, projektben szervezett tanulás módszertanában, a nevelési-oktatási stratégiák, módszerek kiválasztásának és alkalmazásának kérdéseiben.

b) képességei

– Képes nyugodt, biztonságos és az eredményes tanulást segítő tanulási környezet megszervezésére.

– Képes az érdeklődés, a figyelem folyamatos fenntartására, a megértés élményének biztosítására, a tanulási nehézségek felismerésére.

– Képes a hagyományos és az információ- és kommunikáció-technológiára épülő eszközök, digitális tananyagok hatékony, szakszerű alkalmazására.

c) attitűdje

– Fontosnak tartja a tanulás és tanítás folyamatainak tudatosítását, a tanulás támogatásához szükséges tudás és képesség megszerzését, a tanulási képességek fejlesztését, továbbá fontosnak tartja az egész életen át tartó tanulást.

– Fontosnak tartja a tanulókkal való együttműködés, társas-megértés megvalósítását a tanulási folyamat hatékonyságának érdekében.

– Törekszik az életkori, egyéni és csoport-sajátosságoknak megfelelő, aktivitást, interaktivitást, differenciálást elősegítő tanulási-tanítási stratégiák, módszerek alkalmazására.

A pedagógiai folyamatok és a tanulók értékelése területén

a) tudása

– Tisztában van a vizuális kultúra alapvető értékelési és mérésmetodikai szabályaival.

– Ismeri a szaktantárgy tanítása-tanulása során elsajátított ismeretek és fejlesztendő kompetenciák mérésére, értékelésére alkalmas sajátos módszereket, eszközöket.

b) képességi

– Képes elősegíteni a tanulók reális önértékelését és alkalmazni a tanulók önbecsülését segítő ellenőrzési módszereket.

– Az értékelés során képes figyelembe venni a differenciálás, individualizálás és a fejlődés szempontjait, képes a segítő értékelés alkalmazására, illetve képes az adott szaktárgyi tartalomhoz leginkább illeszkedő értékelés mód alkalmazására

c) attitűdje

– Elkötelezett a tanulást támogató, fejlesztő és a tanulói alkotói munkát serkentő értékelés mellett.

– Törekszik az általános és kiemelten a vizuális nevelés, a vizuális művészeti nevelés, oktatás és képzés hazai és nemzetközi értékelési trendjeinek alapos megismerésére, értelmezésére.

– Reálisan ítéli meg a pedagógus szerepét az értékelés, a minősítés tekintetében, a fejlesztő értékelés folyamatában.

– Elkötelezett a tanulást segítő értékelés mellett.

A kommunikáció, a szakmai együttműködés és a pályaidentitás területén

a) tudása

– Ismeri az osztálytermi kommunikáció sajátosságait.

– Tájékozott a szülőkkel és a pedagógiai munkáját segítő különféle szakemberekkel, szakmai intézményekkel való együttműködés módjaival kapcsolatban.

– Érti és alkalmazza a látás, az ábrázolás és a vizuális kifejezés szerepét a kommunikációban.

– Ismeretekkel rendelkezik a reflektív gondolkodás szerepéről a szakmai fejlődésben, a továbbképzés lehetőségeiről.

– Tájékozott a vizuális művészetek és kultúra területéhez és tanári hivatásához kötődő forrásokkal, folyóiratokkal, kiadványokkal, kiállításokkal, eseményekkel és szervezetekkel kapcsolatban.

b) képességei

– Pedagógiai munkájában felmerülő problémákhoz képes adekvát szakirodalmat keresni, felhasználni.

– Jól tájékozódik a pedagógiai és vizuális művészeti szakirodalomban, képes értelmezni e területek kutatási, fejlesztési eredményeit.

– Képes a saját szakmai és pedagógiai teljesítményét és diákjainak teljesítményét mások felé is kommunikálni.

c) attitűdje

– A művészetpedagógiai kommunikációjában egyaránt együttműködő és nyitott a szakmai párbeszédre, akár a vitákra is.

– Kommunikációja asszertív és segítő, reflektív.

– Törekszik a magas minőségű verbális és vizuális kommunikációra.

– Nyitott a környezet visszajelzéseinek felhasználására

– Kész részt vállalni a szaktárggyal kapcsolatos fejlesztési, innovációs tevékenységben.

– Reflektív módon törekszik szakmai felkészültségének folyamatos fejlesztésére.

– Kész a folyamatos szakmai, szakmódszertani és neveléstudományi megújulásra.

Az autonómia és a felelősségvállalás területén

a) tudása

– Együttműködés és felelősségvállalás jellemzi szakmájával, szakterületével, illetve azok képviselőivel kapcsolatban.

– Tisztában van a tanári kettős szerepelvárással, pedagógiai tevékenységének társadalmi beágyazottságával és az ebben játszott személyes felelősségével.

– Ismeri az emberi környezet, a közlő, kifejező szándékú vizuális alkotások társadalmi, történelmi, szociális beágyazottságát.

– Érti a művészet és társadalom kapcsolatát, a művészet társadalmi meghatározottságát, szerepét a társadalomban.

b) képességei

– Képes szaktárgyi ismereteinek és művészeti tevékenységének párhuzamos és folyamatos fejlesztésére.

– Érzékenyen reagál szakterületének problémafelvetéseire és megoldásaira.

– Képes az autonóm döntésekre. Felelősséggel viseltetik a tanítványai és a környezete iránt.

c) attitűdje

– Szakmai és pedagógiai hozzáállásában a nyitottság, a megújulásra való szándék, a kíváncsiság és reflektív viszony jellemzi.

– Az tanári oktatói-nevelői munkához való hozzáállását az önállóság, a kezdeményezőkészség és a művészi aktivitás jellemzi, és a diákjait is erre neveli.

– A környezettudatosság jellemzi, melyet a művészeti eszközökkel is megpróbál megvalósítani.

4.2.2. A szakképzettséghez vezető szakterületek és sajátos szakmódszertani (diszciplináris és interdiszciplináris) tantárgy-pedagógiai ismeretek

4.2.2.1. Szakterületi (szaktudományos) ismeretek: 99 kredit

A szakterületi ismeretek együttes tartalmának le kell fednie a Nemzeti alaptanterv alapján a kerettanterv szerint közvetítendő műveltség fő területeit és tartalmait, a tantárgynál a nevelési-oktatási szakaszokhoz, valamint az érettségi vizsgakövetelményhez megadott témakörök ismereteit.

A szakmai alapozó és szakterületi szakmai ismeretekből legalább 90 kreditet kell teljesíteni. A szakterületi ismeretek 99 kreditjének fennmaradó részét a felsorolt ismeretkörökből vagy az érettségi követelményekhez kapcsolódó szaktudományos ismeretekből kell teljesíteni.

a) Szakmai alapozó ismeretek: 18–22 kredit

b) Szakmai törzsanyag szakterületi ismeretei: 52–62 kredit

c) Kötelezően választható ismeretek: legfeljebb 15 kredit

– Az egyetemes (európai, kitekintéssel az Európán kívüli kultúrákra) és magyar művészet története és a műértelmezés módszerei.

– A művészet és társadalom kapcsolata, a művészet társadalmi meghatározottsága, szerepe a társadalomban. A szociológia, a néprajz és a kulturális antropológia vizsgálati módszereinek megismerése.

– A művészi tehetség, az alkotóképesség, a műalkotások befogadásának elmélete, a műélmény.

– Kortárs művészet tendenciái, problémafelvetései.

– Magyar néprajzi tartalmak a kapcsolódó kerettantervekben. Életmód, tárgykultúra, díszítőművészet a magyar tájegységeken. A népi kultúra egysége, tantárgyi kapcsolatok lehetőségei más tantárgyak kerettantervi előírásaival.

– A vizuális kommunikáció elmélete és megjelenése a mindennapi gyakorlatban.

– A szín tudományos megközelítése, színelméletek. A szín a művészetben, a környezettervezésben, a kommunikációban és a mindennapi életben.

– Az emberi test felépítésének megismerése és ábrázolása (művészeti anatómia), emberábrázolás.

– A tér, a tömeg, a felület megismerése és vizuális megjelenítése szabadkézi rajzzal, egy tónussal, vonallal, színnel (tanulmányrajz, festés), makettezés, építés-tervezés több léptékben, az épített környezet ismerete.

– Ábrázolási technikák megismerése: szabadkézi rajz, festés, mintázás és egyéb plasztikai, formai megjelenések, szerkesztés, fotográfia, fotómanipuláció, digitális képalkotás mozgókép, közösségi médiatartalmak szerkesztése, performatív jellegű megnyilvánulások.

– Festészeti tradíciók és technikák ismerete, festőeszközök használata, színes képalkotás, kompozíció, dinamika, fény-árnyék, ritmus. A különböző klasszikus műfajok megjelenítése, valamint absztrakt, nonfiguratív kompozíció látvány után és szabad alkotással. Belső tartalmak kifejezése, kortárs tendenciák ismerete.

– Az autonóm és alkalmazott grafikai műfajok és eszközök

– Plasztikai technikák és kifejezőeszközök használata, tömegformálás, kompozíció, ritmus, a klasszikus és a nem konvencionális anyagok alkalmazása.

– Kiadvány grafikai tervének elkészítése kézzel vagy számítógéppel, és a grafikai tervezés módszerének megismerése.

– Tárgytervezés és a tervezési technikák, anyagismerettel összefüggésben.

A szabadon választható tárgyak kerete ad lehetőséget további szaktudományos ismereteket tartalmazó kurzusok felajánlására.

4.2.2.2. Szakmódszertani (diszciplináris és interdiszciplináris tantárgy-pedagógiai) ismeretek: 12 kredit A szakmódszertani ismeretek átadása során a szakképzett tanárt arra kell felkészíteni, hogy az alapfokú nevelés-oktatás 5–8. és a középfokú nevelés-oktatás 9–12. évfolyamain egyaránt képes legyen magas színvonalon ellátni a nevelés-oktatás feladatait.

– A vizuáliskultúra-tanár szakképzettség tekintetében a sajátos szakmódszertani (tantárgy-pedagógiai) ismeretkörök: 8 kredit

– A vizuális alkotás-befogadás, a vizuális kommunikáció és a tárgy-és környezetkultúra tanításának módszertana, elméleti tudnivalói, valamint gyakorlati ismeretei. Nemzetközi tendenciák és a magyarországi gyakorlat.

– A fejlesztési céloknak (megismerő, alkotó, elemző, ítélőképesség, ízlés, érzelmi intelligencia, kooperativitás) megfelelő módszerek ismerete.

– Sikeres alternatív szakpedagógiai utak és módszerek. A performatív vizuális nevelés módszereinek megismerése. Dizájn alapú pedagógia és a STEAM (tudomány-technika-művészetek integrációja) tanterv-szervezési modell ismerete. Komplex alapprogram.

– Tanítási-tanulási módszerek és stratégiák: projekt, felfedezéses, differenciálás.

– Tanítási munkaformák: egyéni munka, páros, csoportos, frontális és online munkaformák.

– A tanítás-tanulás tervezése: jogszabályok, kerettantervek, pedagógiai program, helyi tanterv, tanmenet, óravázlat, feladat.

– Szemléltetés.

– Mérés-értékelés iránya: a tudás, a diák, a diákcsoport, a tanár, az iskola. A tanulás értékelési formái: formatív, diagnosztikus, összegző. Szóbeli, írásos, megbeszélés, kiállítás. Mérés.

– Taneszközök, számítógép, vetítők, ppt, online platformok.

– Iskolai egyéni és csoportos gyakorlatok (hospitálás, tervezés, tanítás, mentorálás).

– Az összefüggő, egyéni iskolai gyakorlatot támogató gyakorlat: 2 kredit

– Kollaborációs tér, oktatástechnikai innováció, mesterséges intelligencia: 2 kredit.

**5. Művészettörténettörténet-tanár**

1. Az 1. melléklet 2. pontjában foglaltakra tekintettel oklevélben szereplő tanári szakképzettség

– magyar nyelvű megjelölése: okleveles művészettörténet-tanár

– angol nyelvű megjelölése: Teacher of Art History

2. A képzési idő: 2 félév

3. A képzés célja: a mesterképzés keretében szerezett szakképzettségre, illetőleg ismeretekre alapozva, az alapfokú nevelés-oktatás ötödik évfolyamon kezdődő és a nyolcadik évfolyam végéig tartó felső tagozatán, a középfokú nevelés-oktatásban, az iskolai nevelés-oktatás szakképesítés megszerzésére felkészítő szakaszában szakgimnáziumban, szakmára vagy szakképesítés megszerzésére felkészítő szakaszában a szakiskolában a magyar és egyetemes művészet értékeinek és sajátosságainak közvetítésére, a Nemzeti alaptanterven alapuló kerettantervek szerinti művészettörténet, továbbá vizuáliskultúra tantárgy, a művészeti szakmák programtantervének művészettörténet tananyagegységének tanítására, az iskola pedagógiai feladatainak ellátására, a pedagógiai kutatási, tervezési és fejlesztési feladatok végzésére képes tanárok képzése, továbbá a tanulmányok doktori képzésben való folytatására történő felkészítése.

4. Az elsajátítandó szakmai kompetenciák

4.1. A Korm. rendelet 3. § (1) bekezdés b) és c) pontja tekintetében a tanári tudás, képességek, attitűd (viszonyulás) a 2. mellékletben meghatározott ismeret, képesség, attitűd.

4.2. A Korm. rendelet 3. § (1) bekezdés a) pontja tekintetében

4.2.1. A művészettörténet-tanár szakterületi tudása, képességei, attitűdje (viszonyulása)

A tanuló személyiségének fejlesztése, az egyéni bánásmód érvényesítésének figyelembevétele területén

a) tudása

– A festészet, a szobrászat, az építő- és az iparművészet, valamint a modern média területén megszerzett ismeretei birtokában tájékozott és ismeri az egyetemes és magyar művészettörténet főbb korszakait, tendenciáit, képes azok szintézisszerű áttekintésére.

– Ismeri a magyar és az egyetemes művészet közötti összefüggéseket, a mindenkori kulturális kontextust.

– Ismeri és jellemezni tudja az egyes korszakok fontosabb emlékeit, épületeit, képzőművészeti alkotásait. Látja, valamint tanítványaival láttatni tudja, a társadalmi korok, a művészeti alkotások, emlékek közötti kapcsolatok viszony- és eszközrendszerét.

– Ismeri és jellemezni tudja egy-egy korszak meghatározó művészeinek életét, munkásságát.

– Ismeri a hagyományos, illetve az új képzőművészeti technikákat, a digitális képalkotás korszerű módszereit és az ezekkel összefüggő szakkifejezéseket.

– A vizuális kultúra emlékeinek értő, sokoldalú, interdiszciplináris elemzésével elősegíti az esztétikai és a nemzeti nevelést, illetve nyitottá tesz a magyar, az európai és az egyetemes kultúra befogadására.

– Méltatja a nemzeti kincsek jelentőségét az európai örökségen belül.

b) képességei

– Szakszerűen átadja szakismereteit, hozzájárulva az általános műveltség elmélyítéséhez.

– A szűkebb és tágabb környezet művészeti emlékeinek megismertetésével ösztönözi tanulóit a meglévő értékek óvására, ápolásra.

– Képes felismeri tanítványai tehetségét és gondozza őket, részt vesz tanulmányi versenyekre való felkészítésükben.

– Támogatást nyújt a hátrányos helyzetű tanulók műveltségének elmélyítésében.

c) attitűdje

– Jellemzi a tanulók differenciált gondolkodásának, önálló véleményalkotásának ösztönzése, a nemzeti, európai, etnikai, vallási és lokális azonosságtudatuk tiszteletben tartásának, ezek megőrzésének támogatása.

A tanulói csoportok, közösségek alakulásának segítése, fejlesztése területén

a) tudása

− Ismeri a magyar és az egyetemes művészettörténet alapjait.

− Ismeri a csoport, a csoportfejlődés és a közösségek pszichológiai, szociológiai és kulturális sajátosságait és az esélyteremtési lehetőségeket.

− Ismeri a csoportok és a tanulók társas helyzetére vonatkozó fontosabb feltáró módszereket.

b) képességei

− Képes a tanórai és tanórán kívüli csoportos tevékenységek megszervezésére, a tanulói közösségekben rejlő lehetőségek kihasználására, az egyének közötti különbségek megértésére, illetve az együttműködési képesség fejlesztésére.

− Képes az interkulturális szemlélet alkalmazására a tanulási tanítási folyamatban.

− Képes a tanulókat helyi, nemzeti és egyetemes emberi értékek elfogadására nevelni.

− Aktívan közreműködik a csoporttagok közösség iránti elkötelezettségének és felelős, aktív szerepvállalásának kialakításában.

− Képes a konfliktusok megelőzésére és hatékony kezelésére.

c) attitűdje

− Törekszik a különböző kultúrák megismerésére, és fontosnak tartja az irántuk való tolerancia kialakítását.

− Tudatosan törekszik a nemzeti és egyetemes kultúra alapját képező értékek megismertetésére.

− Törekszik úgy nevelni, hogy tanítványai mások véleményét, értékeit tiszteljék.

− Célul tűzi ki az ismereteken alapuló, mérlegelő gondolkodás képességének kialakítását a tanulókban.

A szaktudományi, szakmódszertani és szaktárgyi tudás terén

a) tudása

– Alkalmas elméletileg megalapozott készségekkel, képességekkel, ismeretekkel a képességfejlesztő oktató-nevelő munkára, a művészettörténet tantárgy tanítására.

– Felkészült a művészettörténet tananyag fejlesztésére, támogatja más szakos tananyagfejlesztések művészettörténet vonatkozásait.

– Ismeri az egyetemes és a magyar neveléstörténetet, a magyar köznevelés stratégiáját, feladatait, a köznevelés szabályozásának dokumentumait.

– Ismeri a művészettörténet tantárgy átfogó pszichológiai, pedagógiai megalapozottságú domináns képességfejlesztő rendszerét, módszereit, a tantárgy által fejleszthető személyiségvonásokat, a differenciált személyiségformálás lehetőségeit.

b) képességei

– Képes a mesterképzésben elsajátított szaktanulmányok tantárgy-pedagógiai transzpozícióira, szintézisére, pedagógiai alkalmazására.

– Képes a tantárgy más műveltségterületekre vonatkoztatott szélesebb, differenciáltabb értelmezésére és átadására.

– Képes a szaktudományi és szakmódszertani ismeretek, eljárások, eszközök önálló kiválasztására, kreatív alkalmazására.

– Képes az oktató-nevelő munkában a szaktudomány és a tanítás tartalmi új elemeinek, lehetőségeinek alkalmazására.

– Képes meglévő készségei továbbfejlesztésére, új kompetenciák elsajátítására, oktatási célú kutatásra a művészettörténet területén.

c) attitűdje

– Képes folyamatos, általános, pedagógiai-szaktárgyi megújulásra, szervezett és önálló továbbképzéssel.

– Rendelkezik az általános, szaktárgyi és szakmódszertani művelődés, (ön)képzés folyamatos igényével, önértékeléssel, kollegialitással.

– Diákközpontú szemlélettel rendelkezik,

– Jó együttműködő, fejlett kommunikációs képességgel rendelkezik.

– Részt vesz csoportmunkákban és más kooperációkban.

A pedagógiai folyamat tervezése területén

a) tudása

− Ismeri a pedagógiai tevékenységet meghatározó dokumentumokat, az alap-, keret- és helyi tanterveket, átlátja ezeknek az oktatás tartalmi szabályozásában betöltött szerepét.

− Ismeri a művészettörténet oktatás hátterét, tantervi és vizsgakövetelményeit.

− Ismeri a tananyag kiválasztásának és rendszerezésének szaktudományi, pedagógiai-pszichológiai, továbbá szakmódszertani szempontjait.

− Ismeri és tudja alkalmazni a tanulás-tanítás folyamatban a motiválási technikákat, a tanulói kommunikációt támogató eszközöket, illetve a visszacsatolási mechanizmusokat.

− Ismeri és alkalmazza az aktív tanulást segítő korszerű pedagógiai módszereket.

b) képességei

− Képes pedagógiai munkájának megtervezésére a helyi tanterv, a tanmenet, az óraterv szintjén.

− Képes a tanulási-tanítási stratégia és a pedagógiai céloknak és a tanulók életkori sajátosságainak megfelelő oktatási folyamat meghatározására, valamint a hatékony módszerek, szervezési formák, eszközök kiválasztására.

− Képes a művészettörténet oktatása során felhasználható tananyagokat elemezni és a konkrét céloknak megfelelően használni.

c) attitűdje

− Fontosnak tartja a tanórákra és egyéb oktatási tevékenységekre való alapos felkészülést, a tervezést és a pedagógiai értéket hordozó rugalmas megvalósítást.

− A tervezés során együttműködik a munkatársakkal és a tanulókkal, kész figyelembe venni az adott tanulócsoport sajátosságait, szükségleteit.

A tanulás segítése, szervezése és irányítása területén

a) tudása

− Ismeri a különböző nevelési-oktatási módszerek alkalmazásának lehetőségeit, valamint tájékozott a differenciális és az adaptív tanulásszervezés kérdéseiben.

− Felkészült a kiemelkedő eredményeket elérő tanulók motiválására, segítésére, a tehetséggondozásra.

b) képességei

− Képes a nemzeti és egyetemes kultúra iránti érdeklődés felkeltésére, az érdeklődés és figyelem folyamatos fenntartására, az önálló, önszabályozó tanulás kialakítására, támogatására, a tanulási nehézségek felismerésére és megoldására.

− Képes a köznevelésben tanulók tanórai, tanórán kívüli és iskolán kívüli tevékenységének összehangolására. Felkészült a közéletből, a helyi társadalomból és a tanulók hétköznapjaiból vett példák, problémák beemelésére a tanítási-tanulási folyamatba, valamint azok reflektálására.

c) attitűdje

− Törekszik az életkori, egyéni és csoportsajátosságoknak megfelelő aktivitást, interaktivitást, differenciálást elősegítő tanulási-tanítási stratégiák, módszerek alkalmazására.

− Fontosnak tartja a tanulási folyamat hatékonyságának érdekében a tanulókkal és a kollégákkal való együttműködést.

A pedagógiai folyamatok és a tanulók értékelése területén

a) tudása

− Ismeri a kompetenciamérés és -értékelés eljárásait, a nemzetközi mérések eredményeit, tanulságait, ajánlásait.

− Ismeri a különféle vizsgarendszerek hatályos követelményeit.

b) képességei

− Képes a tanulók fejlődési folyamatának, tanulmányi teljesítményének és személyiségfejlődésének értékelésére, a különböző értékelési formák és eszközök használatára, az értékelés eredményeinek hatékony alkalmazására, továbbá az önértékelés fejlesztésére.

− Képes a szaktárgyi célokat szolgáló fejlesztő értékelési módszerek és mérési eszközök kidolgozására, adaptív alkalmazására, akár vizsgáztatói feladatkörben is.

c) attitűdje

− Törekszik az értékelés különféle formáinak folyamatszerű és egységben való alkalmazására. A nyelvi nevelés és ismeretbővítés folyamatában olyan értékelő eljárások alkalmazására, amelyek pozitívan hatnak a tanulók nyelvi és személyiségbeli fejlődésére, önértékelésére, valamint segítik az eltérő kultúrából érkezők beilleszkedését.

− Támogatja a tanulók önértékelési képességeinek fejlődését és lehetőséget ad a tanulók számára a visszacsatolásra.

A kommunikáció, a szakmai együttműködés és a pályaidentitás területén

a) tudása

− Ismeri az tantermi kommunikáció sajátosságait.

− Tájékozott a tanári munkáját segítő különféle szakemberekkel, szakmai intézményekkel való együttműködés lehetőségeivel, módjaival kapcsolatban.

− Megfelelő ismeretekkel rendelkezik a reflektív gondolkodás szerepéről a szakmai fejlődésben és a szakmai továbbképzési lehetőségekről.

− Alapos infokommunikációs ismerete van, amelyet folyamatosan képes fejleszteni.

b) képességei

− Képes a szakmájára vonatkozó, munkáját segítő, konkrét kutatási témához kapcsolódó szakirodalom folyamatos áttekintésére, értelmezésére, önálló ismeretszerzésre, valamint a személyes tapasztalatok tudományos keretekbe integrálására.

− Képes szakmailag folyamatosan megújulni, saját szakmai fejlődését megtervezni, megvalósítani, arra reflektálni.

− Folyamatosan törekszik saját pedagógiai kommunikációjának, a tantermi és az órákon kívüli iskolai kommunikáció sajátosságainak megismerésére.

− Képes a magyarázó, kérdező, instruáló, visszacsatoló, értékelő, tevékenységszervező, kapcsolatteremtő és -tartó kommunikációs kultúrájának fejlesztésére.

− Képes a nevelés különféle színterein az iskolai, valamint az iskolán kívüli nevelés más szereplőivel (a kulturális intézményekkel, múzeumokkal) való együttműködő magatartásra.

c) attitűdje

− Hivatástudattal, szakszerűen kezeli a konfliktushelyzeteket, a a problémák feltárását, illetve megoldásuk érdekében szakmai segítséget kér és elfogad.

− Törekszik önismeretének, saját személyiségének fejlesztésére, nyitott az önreflexióra a környezet visszajelzései alapján.

− Igénye van a szaktudományos és szakmódszertani kutatási eredmények folyamatos követésére, valamint az iskolai nevelési folyamatba történő adekvát beépítésére.

− Igénye van saját szakterületén a folyamatos és önálló önképzésre, valamint a szakmai fejlődését támogató szakmai kooperációra.

− Elkötelezett az igényes tanári munka, a folyamatos önmegfigyelés és önfejlesztés iránt.

Az autonómia és a felelősségvállalás területén

a) tudása

− Jelentős mértékű önállósággal rendelkezik a szakmájához kapcsolódó kérdések megfogalmazásában, kidolgozásában, valamint a szakmai nézetek képviseletében.

− Kezdeményező szerepet tud vállalni szakmai kooperáció kialakítására.

− Egyenrangú partner a szakmai együttműködésben.

b) képességei

− Képes önismeretének, saját személyiségének fejlesztésére és ennek érdekében nyitott a környezet visszajelzéseinek felhasználására. Figyelemmel kíséri saját tevékenységének másokra gyakorolt hatását, reflektív módon törekszik tevékenységének módosítására, illetve szakmai felkészültségének folyamatos fejlesztésére.

− Képes saját szakterületén a folyamatos és önálló önképzésre, valamint a szakmai fejlődését támogató szakmai kooperációra.

c) attitűdje

− Törekszik a nemzeti és egyetemes kultúra gazdagságának interkulturális alapokon nyugvó, motiváló bemutatására.

− Együttműködés és felelősségvállalás jellemzi szakmai tevékenységével, szakterületével és azok képviselőivel kapcsolatban.

4.2.2. A szakképzettséghez vezető szakterületek és sajátos szakmódszertani (diszciplináris és interdiszciplináris) tantárgy-pedagógiai ismeretek

4.2.2.1. Szakterületi (szaktudományos) ismeretek

A szakterületi ismeret a művészettörténet mesterképzési szak tanári szakképzettséghez tartozó szakterületi ismereteit foglalja magába, figyelemmel a művészeti szakmák programtantervei által közvetítendő műveltség fő területeire és tartalmaira, az érettségi vizsgakövetelményekre. A képzőművészet, az építő- és az iparművészet, valamint a modern média területén megszerzett ismeretei birtokában: a művészettörténet-tanár

a) tudása

– Ismeri az egyetemes és magyar művészettörténet főbb korszakait, tendenciáit, képes azok szintézisszerű áttekintésére.

– Különösen jártas a magyarországi művészettörténet területén, képes annak szintézisszerű áttekintésére.

– Ismeri és jellemezni tudja az egyes korszakok fontosabb emlékeit, épületeit, képzőművészeti alkotásait.

– Ismeri és jellemezni tudja egy-egy korszak meghatározó művészeinek életét, munkásságát.

– Ismeri a művészeti terminusok jelentését, használatukat, kialakulásukat és jelentésváltozásaikat a kritika tükrében.

b) képességei

– Képes műelemzések, valamint műértelmezések kidolgozására, saját véleményalkotásra, illetve más műelemzések, műértelmezések történeti és esztétikai értékelésére.

– Jártas a képző-, iparművészet, építészet szakirodalmában, szükség esetén képes tanítványainak szakirodalmi segítséget adni.

– Ismeri a hagyományos, illetve az új képzőművészeti technikákat, az ezzel összefüggő szakkifejezéseket.

– Ismeri a művészettörténet alapvető forrásait és a feldolgozásukhoz szükséges módszereket, eligazodik az egyetemes képzőművészet és az általános művészetelmélet fő kérdéseiben.

– Érti és el tudja magyarázni az építészet, a képző- és iparművészet kölcsönös kapcsolatait.

– Ismeri és ki tudja fejteni a képzőművészeti műfajok, művészeti jelenségek kialakulását a társadalmi változások tükrében.

c) attitűdje

– Ki tudja fejteni az urbanisztika és kertművészet alapvető kérdéseit, fogékony, kész a kortárs művészet befogadására, tud támpontokat adni kortárs művek interpretációjához.

– Képes megértetni a művészeti örökségvédelem jelentőségét, alapvető módszereit.

– Ismeri a legfontosabb hazai és külföldi műemlékeket, illetve a múzeumok anyagát, képes művészettörténeti tanulmányi kirándulások tervezésére, szervezésére, valamint képes digitálisan feldolgozott szakszerű művészettörténeti tananyagot ajánlani a tanulók önálló ismeretszerzésének támogatása céljából.

4.2.2.2. Szakmódszertani (diszciplináris és interdiszciplináris tantárgy-pedagógiai) ismeretek: 8 kredit, amelyből az összefüggő egyéni iskolai gyakorlathoz közvetlenül kapcsolódó feladatok kreditértéke összesen 4 kredit.

A szakmódszertani ismeretek átadása során a szakképzett tanárt arra kell felkészíteni, hogy a középfokú nevelés-oktatás, az iskolai nevelés-oktatás szakképesítés megszerzésére felkészítő szakaszában szakgimnáziumban, művészeti szakmára vagy szakképesítés megszerzésére felkészítő szakaszában a szakiskolában egyaránt képes legyen magas színvonalon ellátni a nevelés-oktatás feladatait.

Ismeretkörei:

– A művészettörténet elméleti és gyakorlati, szakmódszertani ismeretanyaga.

– A művészetek különböző területeinek a hatásai; a természeti és a társadalmi környezetet befolyásoló szemléletformáló hatás oktatási szerepe, lehetőségei.

– A művészettörténet-tanítás célja, helye, szerepe, képességfejlesztő központú szaktudományi és szakmódszertani ismeretek, eljárások, eszközök, a művészettörténet tantárgy oktatásának céljai, feladatai a különböző iskolatípusokban, a művészettörténet-tanítás általános alapkérdései, hagyományai, valamint jelene, jogszabályi szabályozása, a művészettörténet tantárgy interdiszciplináris művelődési anyaga, (Nemzeti alaptanterv), az érettségi vizsga követelményei, művészettörténet tárgy tananyagának beillesztése az iskolák nevelési programjába, tantervébe, a tehetségnevelést, -gondozást segítő pedagógiai munka sajátos területeként.

– A művészettörténet oktatás módszertani lehetőségei az általános és speciális kompetenciák fejlesztésére, a személyiségfejlesztésre, a tehetséggondozásra.

– Művészettörténet-oktatás tananyagának szerkesztése, a szerkesztési elvek és a gyakorlati szempontok összehangolása.

– A művészettörténet tantárgy tartalma, felépítése, létező tantervi programok megismerése, a tanórai munka, egy foglalkozás tervezése, felépítése, művészettörténeti tartalmak szaktárgyi órákon, az oktatás módszerei a Nemzeti alaptanterv, a kerettanterv és az érettségi követelmények alapján (tanmenet, óratervek, óravázlatok készítésének módszertana).

– A művészettörténet-tanítás és művészeti nevelés módszerei, eszközei; tevékenységek: cikkelemzés, poszter, vagy digitális bemutató készítése, házi esszédolgozat írása, tanulói előadások, asszociációs feladatok, csoportmunka, önálló munka alkalmazási lehetőségeinek ismerete a művészettörténet tanítása során a hatékony képességfejlesztés érdekében.

– Készségfejlesztések: vizuális és esztétikai látásmód fejlesztése, problémamegoldó, konfliktuskezelési, együttműködési, önálló ismeretszerzési, elemző, megfigyelő, kommunikációs, vita-, előadói módszerek fejlesztése, a fejlesztési céloknak (megismerő, alkotó, elemző, ítélőképességnek, ízlésnek, érzelmi intelligenciának, kooperativitásnak) megfelelő módszerek ismerete.

– A tanári munka hatékonyságát segítő szemléltető eszközök, szemléltetési módok, a különböző munkaformákban, az írott és digitális média használata, a hatékony oktatás érdekében.

– Intézmények látogatása: kiállítások, múzeumok látogatásának szervezése, tárlatvezetés, művészeti neveléssel foglalkozó iskolák, múzeumok (múzeumpedagógia), művészeti emlékek meglátogatása tanulmányi kirándulás, szabadidős programok keretében, a művészettörténet tanítás tanórán kívüli iskolai lehetőségei, formái, tartalma, szerepe: nemzetközi és hazai művészeti kiállítások, programok, versenyek, iskolai akciók szervezése, vezetése és működtetése, az erdei iskola helyszínének művészeti emlékei, tematikus művészeti, műemlék feltáró-védő táborok.

– Tananyagkészítés és a digitális tananyagfejlesztés lehetőségei, és felhasználási módjai, a világháló alapú tanulási módszerek, valamint a multimédiás módszerek alkalmazási lehetőségeinek ismerete, használata

– Tanítási módszerek és stratégiák: frontális, egyéni, csoportos, projekt, differenciálás.

– Tanítási munkaformák: egyéni munka, páros, csoportos, frontális munka, projektben szervezett munka, távoktatásban, digitális környezetben szervezett munka.

– Értékelési célok, értékelési formák: formatív, diagnosztikus, ősszegző, szóbeli, írásos, megbeszélés, kiállítás, mérés.

– Taneszközök, számítógép, vetítők, cd-készítés, digitális bemutató szerkesztése, használata.

– Iskolai gyakorlatok (hospitálás, tanítás), felkészítés mikrotanítás tartására iskolában.